ठूलो लक्ष्य पछ्याउँदै पाकिस्तान
धनन्जय डी सिल्भाले शतक बनाएपछि श्रीलंकाले दोस्रो टेस्टको चौथो दिन बुधबार पाकिस्तानसामु जितका लागि ठूलो लक्ष्य तेस्र्याएको छ । पाहुना टिमले ५ सय ८ रनको लक्ष्य पाएको छ । खराव मौसमका कारण घरेलु टिमलाई यसले बेफाइदा हुन सक्नेछ । खराब प्रकाशले दिनको खेल चाँडै टुंगिनु अगाडि पाकिस्तानले एक विकेट गुमाई ८९ रन बनाएको छ ।
गेल — धनन्जय डी सिल्भाले शतक बनाएपछि श्रीलंकाले दोस्रो टेस्टको चौथो दिन बुधबार पाकिस्तानसामु जितका लागि ठूलो लक्ष्य तेस्र्याएको छ । पाहुना टिमले ५ सय ८ रनको लक्ष्य पाएको छ । खराव मौसमका कारण घरेलु टिमलाई यसले बेफाइदा हुन सक्नेछ । खराब प्रकाशले दिनको खेल चाँडै टुंगिनु अगाडि पाकिस्तानले एक विकेट गुमाई ८९ रन बनाएको छ ।टोलीका लागि बायाँहाते प्रारम्भिक ब्याटर इमाम–उल–हक ४६ रन बनाएर खेलिरहेका छन् । उनलाई कप्तान बाबर आजमले २६ रन बनाएर साथ दिइरहेका छन् । वर्षाले खेल प्रभावित हुने पूरा सम्भावनाबीच पाकिस्तानसामु दुई टेस्ट शृंखलाको अन्तिम टेस्ट बराबरीमा समाप्त गर्ने अवसर छ । यससँगै शृंखला १–० ले जित्न सक्ने छ ।श्रीलंकाली स्पिनर प्रवाथ जयसूर्याले अर्का प्रारम्भिक ब्याटर अब्दुल्लाह सफिकलाई १६ रनमा आउट पारे । पाकिस्तानले टेस्ट जित्ने हो भने अन्तिम दिन ४ सय १९ रन बनाउनुपर्नेछ । त्यस स्थितिमा टिमले २–० को अग्रता लिन सक्नेछ । टेस्ट क्रिकेटमा चौथो इनिङ्समा पछ्याएको सबैभन्दा ठूलो स्कोर ४ सय १८ रनको छ ।यो वेस्ट इन्डिजले सन् २००३ मा अस्ट्ेरलियाविरुद्ध एन्टिगुवामा प्राप्त गरेको थियो ।दिनको दोस्रो सेसनमा श्रीलंकाले ८ विकेट गुमाएर ३ सय ६० रनमा इनिङ्स समाप्तीको घोषणा गरेको थियो । श्रीलंकाले ५ विकेट गुमाएर १ सय ७५ रनदेखि दिनको खेल सुरु गरेको थियो । टोलीका लागि डी सिल्भाले १ सय ९ रन बनाएर रनआउट भए ।उनले दिमुथ करुणारत्नेसँग मिलेर १ सय २६ रनको ठोस साझेदारी गरे । बायाँहाते ब्याटर करुणारत्नेले ६१ रन बनाए । डी सिल्भाले २७ रनको व्यक्तिगत स्कोरबाट खेल्न सुरु गरेका हुन् । श्रीलंकाले शृंखला बराबरी गर्ने हो भने बिहीबार पाकिस्तानको ९ विकेट लिनुपर्नेछ । यसमा मौसमले व्यवधान गर्न सक्नेछ । 